לינדנפלס

לינדנפלס (בגרמנית: Lindenfels) היא עיירה במחוז ברגשטראסה במדינת הסן, גרמניה.

 גאוגרפיה 
 מיקום 
הספא האקלימי, המכונה גם "פנינת האודנוולד" (Odenwald), שוכן בשרשרת הרי האודנוולד בדרום הסן, בנוף הררי עם צמחיית חורש.

 יישובים שכנים 
לינדנפלס גובלת בדרום עם הקהילות מודאוטל ופישבכטל (שתיהן בדרמשטאדט-דיבורג), בצפון-מזרח בקהילת פרנקיש-קרומבך, במזרח בקהילת רייכלסהיים (שתיהן באודנוולדקרייס), בדרום בקהילת פירת', ובמערב בקהילת לאוטרטל.
ממוזער| לינדנפלס בערך ב-1812

 קהילות מכוננות 
ללינדנפלס יש מספר מרכזים מרוחקים זה מזה (Eulsbach, Glattbach, Kolmbach, Schlierbach, Seidenbuch, Winkel, Winterkasten) שיצרו את העיירה.

 היסטוריה 
בשנת 1123 אוזכרה לינדנפלס לראשונה במסמכים בתור אזור שמוחזק בידי מנזר לורש. לאחר מכן העיירה השתייכה במשך כמעט 600 שנה לנסיכות הבוחר מפפאלץ. בשנת 1336 העניק לודוויג הרביעי, קיסר האימפריה הרומית הקדושה ללינדנפלס זכויות עיר וזכויות שוק. בשנת 1802, לאחר נפילת נסיכות הבוחר מפפאלץ, עברה לינדנפלס לשליטת הדוכסות הגדולה של הסן ומשנת 1821 עד 1832 הייתה מקום מושבו של מנהל מועצת המחוז (Landratsbezirk) של לינדנפלס. מ-1852 עד 1874 הייתה מקום מושבו של מנהל מחוז לינדנפלס.

לאחר מלחמת העולם השנייה במאי 1945, לינדנפלס הייתה באזור הכיבוש האמריקאי. הממשל הצבאי האמריקני בנה מחנה עקורים כדי לאכלס יהודים עקורים.  המחנה פורק ב-1948.

התואר ספא אקלימי (heilklimatischer Kurort) הוענק ללינדנפלס ב-1969.

 ראש העיר 
 2001–2013: אוליבר הופנר (LWG/CDU)
 מכהן ב-2013: מייקל הלביג

 ערים תאומות 
 מולאן-סור-מר (Moëlan-sur-Mer), פיניסטר, צרפת מאז 1968
 פאולוביצ'קי (Pawłowiczki), אופולה (פרובינציה), פולין מאז 1998

ממוזער| תאורת הטירה בפסטיבל הטירה (Burgfest)

 אירועים 
אירועים שנתיים המתקיימים בעיר:
 Burg - und Trachtenfest המסורתי ("פסטיבל הטירה והתחפושות") בסוף השבוע הראשון של אוגוסט, עם זיקוקים, מצעד ופסטיבל עממי בטירה.
 Mittelalterliche Spektakulum ("מחזה מימי הביניים") בחודש מאי, עם משחקי אבירים.
 Brauchtumstage ("ימים מותאמים") באוקטובר, בהם מוצגות תחפושות אופייניות לשרשרת הרי האודנוולד (Odenwald), אומנויות ומלאכות.

ממוזער| טירה, כנסיות קתוליות ואוונגליסטיות, בורגרטורם (מגדל)
שמאל|ממוזער| תצפית ביסמרק
 מבנים 
 באמצע העיר ניצבות חורבות טירת לינדנפלס, המשמשות היום יעד פופולרי לטיולים. יש תצפית למרחוק על עמק ושניץ (Weschnitz).
 ביסמרק-ורטה - אחד ממגדלי זיכרון רבים של ביסמרק - על הליצלרדר הוהה (Lizelröder Höhe), גבהי ליצל, 452 מ' מעל גובה פני הים. המגדל נבנה בשנים 1906-1907 על ידי מועדון היופי וההובלה (Verschönerungs - und Verkehrsverein) ומועדון אודנוולד בלינדנפלס. גובה המגדל הוא 12.3 מ' והוא פתוח לציבור. בשנים 1997–1998 שוחזר המגדל. במעלה גרם מדרגות, אפשר להגיע לפלטפורמה וממנה נשקף נוף העמקים סביב לינדנפלס.
 מראות נוספים - בית Baur de Betaz, וכן שער פירת' (Fürther Tor) הפנימי והחיצוני, בתי עץ ובנייני בארוק במדרחוב לכיוון הטירה (בהם בית העירייה והכנסייה הקתולית).
 ליד Lindenfels על הר קרנברג (Krehberg) נמצא מגדל שידור בגובה 122 מ' המנוהל על ידי Deutsche Telekom AG עבור ממסר VHF. המגדל מורכב מבסיס סריג פלדה עצמאי שעליו מותקן תורן תמסורת.

 אישים 
 תומאס היינצה (Thomas Heinze, נולד ב-30 במרץ 1964), שחקן
 טימו גלוק (Timo Glock, נולד ב-18 במרץ 1982), רוכב פורמולה 1
 סבסטיאן קנייסל (Sebastian Kneißl, נולד ב-13 בינואר 1983), כדורגלן גרמני

 הערות שוליים 

 קישורים חיצוניים 

 (in German)
 Lindenfels displaced persons camp (in German)

קטגוריה:גרמניה: יישובים